als_Latn bos_Latn dik_Latn
Ambasada franceze ne Tirane ka publikuar ketë te premte listën e aktiviteteve qe do te ketë ne panairin tradicional te librit, qe nis me 12 nëntor. Mes botimeve dhe një ekspozite dixhitale qe lidhet ngushtësisht me përkujtimin e 100 vjetorit te luftës se pare botërore, ambasada sjell materiale qe tregojnë mbi raportet mes Francës dhe Shqipërisë, e konkretisht botimin e nje ditari personal te kolonelit Andre Ordion, i cili mbërriti ne Shqipëri qe ne vitin 1917, ndërsa ne vitin 1923 përfaqësoi Francën ne komisionin e caktimit te kufijve te Shqipërisë. Dorëshkrimet e tij u zbuluan rastësisht nga familja para 5 vjetësh dhe jane botuar nga sternipi i kolonelit francez, i cili permes kujtimeve sjell nje material mjaft te pasur e te panjohur per historianet.
als_Latn